**Kaugseire projekti pakkujate ja tellijate kohtumine**

22.08.2018

Kohtumisel arutati järgmisi küsimusi:

1. Lähteülesandes on nõutud vastavust erinevatele riiklikele strateegiatele ning ministeeriumide vastutusalas olevatele arengukavadele ja tööplaanidele jms. Selle info pidid ministeeriumid esitama elluviijale. Kas ja millal tehakse nimetatud info kättesaadavaks taotluse koostajatele? Palume ka jagada konsortsiumiga infot, millised ingliskeelsed tõlked on kättesaadavad, kuna taotlus tuleb esitada inglise keeles - terminoloogia ja ühese arusaamise huvides oleks mõistlik edasi-tagasi tõlkimise mahtu minimeerida.

Vastus: Ministeeriumid saadavad strateegiliste dokumentide pealkirjad, ETAg paneb need kodulehele konkursi dokumentide juurde üles. Lisainfot leiab ka ministeeriumide kodulehekülgedelt (millised arengukavad on olemas). Kaugseirega otseselt seotud strateegiaid pole, kaudselt seotud keskkonnastrateegia, seireprogrammid. Pakkuja vaatab oma tegevused üle, et nad oleksid üldiselt vastavuses praeguste strateegiatega. Ei pea vastuses väga detailidesse minema. ETISes ei ole selle jaoks eriti ruumi ette nähtud.

Pääste valdkond: mis nende tegevust reguleerib? Riskide maandamiskavad, veemajanduskavad; siseturvalisuse arengukava, päästeameti strateegia kuni 2025. Kõiki võimalikke strateegiaid pole vaja läbi töötada.

Inglisekeelsed materjalid, nt strateegiad, saadavad ministeeriumid.

1. Erinevate alateemade uuringud vajavad sisendiks ka juba olemasolevaid andmeid/protsesse jms. Need oleks kasulik teada juba taotluse kirjutamise faasis, et vältida seni tehtu kordamist ning optimeerida tulevasi tegevusi.

Nt EstHub ette valmistamisel. KAUR saab anda kirjelduse, kuidas tuleohukaarti tehakse, mis metoodika alusel. Seda kasutab Päästeamet. Saadetakse infot tuleohutuskaardi koostamise kohta.

1. Kuidas toimub ministeeriumide/asutuste valduses olevate andmete ja info kättesaadavaks tegemine projekti eesmärkide täitmiseks?

Ministeerium edastab ETAgile infot, mis ETAg teeb avalikult ka teistele pakkujatele. Kõik lisainfo liigub läbi ETAgi. Hiljem projekti käigus: info vahetus projekti sisse kirjutada, ette näha tegevused tellijatega suhtlemiseks ja neilt info saamiseks. Head meetodit suhtluseks pole, infovahetus käib ETAgi kaudu. Projekti juhtkomisjon hakkab projektis sellega tegelema, et tagada infovahetus ja liikumine, andmete otse üle andmine jne. Kui on mingit infot pakkumuse kohta vaja, siis seda küsida ETAgi kaudu ministeeriumidelt.

Suurem osa andmete konsolideerimisest ja kogumisest võiks ära teha projekti käigus.

Bilateraalsed kohtumised pakkujate ja ministeeriumide vahel taunitud kuni projekti alguseni, seni kõik peab olema avalik, et mitte anda ühele pakkujale eelist.

Hiljem projekti käigus on õigus otse kontakteeruda ministeeriumitega. Pakkumusse sisse kirjutada regulaarsed töögruppide kohtumised, kus käib temaatiline infovahetus juhtkomisjonist väljapool.

4. Kas on sellist infot, mille kasutamine on tasuline? Kas on vaja eelarvet ette näha, et osta mingit infot?

Kõik andmed peaksid olema vabalt kätte saadavad, ei peaks tekkima vajadust andmeid osta. Eelarvesse tuleks ette näha summad andmete kogumiseks, nt lennukite kasutamine. Kui on võimalik plaanilise andmekorje käigus andmeid korjata, pole oluline, aga iga eraldi lend/ sõit maksab. Kulud tuleks ette näha. Nt 10 tundi lennukit aastas. Ajakavasse ka ette näha, millal andmeid korjatakse.

5. Kui on ebakindlus eelarve suhtes (ei tea täpselt, millised tegevused käivituvad projekti kestel), peaks ka need ebakindlad tegevused eelarvesse ja ajakavasse sisse kirjutama, juhtkomisjon saab hiljem kergemini muudatusi teha. Lihtsam on paindlikkus sisse kirjutada pakkumusse. Alternatiivsed teed võiks olla pakkumuses kirjeldatud.

6. Välitööd: eri metoodikad testida testaladel. Kes defineerib testalad, kas pakkuja ise? Kas on täiendavaid piiranguid?

KAUR ja päästeameti jaoks on tuleohutuse teema suhtes soovituslik testala kogu Eesti.

Üleujutused: samuti soovituslik testala üle kogu Eesti.

7. Projekti käigus välja pakutavad lahendused peaksid riigile võimalikult väikse halduskoormuse kaasa tooma, pakutud metoodika võiks olla operatiivne ja lihtne, võimalikult odav riigile hiljem ülal peetav. Nt drooniseire on kallis, üldjuhul ei näe perspektiivi, kuid mõnes muus valdkonnas tuleb neid ikka kasutada.

Lähteülesanne ei defineeri, millist kaugseiret on mõeldud, kõik võimalused avatud, projekti käigus töötatakse välja ettepanekute loetelu, mis suunas võiks riik tegutseda. Metoodika osas vaja silmas pidada, et esimene eelistus on satellitkaugseire, kuigi ei peaks välistama ka muud vahendid nt droonid ja lennukid. Samas on oluline arvestada kuluefektiivsust ning lähtuda põhimõttest, et riigi ressursid on pigem piiratud kui kasvavad.

8. Kui teha tuleohukaarti, tuleks ka kontrollida tegelike sündmuste peal. Nt kas saab projekti meeskonnale teha kättesaadavaks senini toimunud tulekahjude kaart või muud referentsandmed?

Metsa ja maastikutulekahjude info tehakse pakkujatele kättesaadavaks. Ka muu info tehakse võimalusel kättesaadavaks.

9. Lähteülesandes on selgelt välja toodud neli temaatiliselt erinevat uurimisküsimust. Samas on pakkujale esitatud nõue koostöö kohta RITA mereseire projektiga tagamaks “…pilootala piisav ajalis-ruumiline katvus seireandmetega”. Ühegi kaugseire RITA nelja teema raames ei koguta infot, mis haakuks kuidagi Mereseire RITA temaatikaga. Ainsad mere kohal kogutavad andmed on veepinna kõrgus (altimeetria). Altimeetri signaal ei läbi veepinda ega võimalda seega saada mingit informatsiooni ei vee ega merepõhja nende omaduste kohta, mida vajaks Mereseire RITA projekt oma eesmärkide täitmiseks. Meie hinnanul tähendab koostöö ja mere kaugseire andmete kogumise nõue sisuliselt eraldi lisategevusi.

Mereprojektiga seosed: nt proovide võtmise ühildamine, ühine andmete korje, et ei tekiks sama tegevuse topelt rahastamist. Kahe projekti kooskõlas hoidmine võib kaasa tuua lisa administratiivkoormuse, et hoida kaks projekti ajakava kooskõlas. Lisategevusi kahe projekti sidumiseks ette näha pole vaja, aga kui tekib ühiseid punkte, siis tuleks püüda neid koos hoida.

Metoodika seob kõiki nelja erinevat teemat, teemad ise väga erinevad. Rakendusplaan, min-de kaasamine teavitusüritusesse positiivne ja soovitatav. Rakendusplaani kirja, kes on sihtgrupid ja kes läbi viijad, avalike asutuste kaasamine sisse kirjutada, et kõik teaks oma ajakava planeerida.

10. Väljundite levitamine ka teiste projektide raames lubatud, aga ajakavasse tuleks kirja panna, nt teavitusüritused, mille peamine kate tuleb teistest allikatest.

11. Praegu lähtuda lähteülesanded toodud väiksemast eelarvest, hiljem võib 100 000 juurde tulla, aga see selgub alles septembris. Praegu võib mõelda ja kirja panna, kirjutada, milleks seda kasutada soovitakse, võib anda juhtkomisjonile volituse seda hiljem kinnitada/ otsustada. Eelarve lõplik suurus selgub sügisel. Võib juhtuda, et eelarve täieneb.

12. Alateemas 4 (Ehitustegevuse planeerimise ja järelevalvega seotud uurimisküsimused) ei ole välja toodud konkreetseid probleeme ega parameetreid, mida oleks vaja kaugseirega seirata. Seepärast on taotluse ettevalmistamise käigus raske hinnata kas (tundmatu) probleemi lahendamiseks oleks vajalik teadusuuringute läbiviimine või piisab turul saadaoleva riist- ja tarkvara soetamisest. Kas on plaanis täiendada lähteülesannet konkreetse loeteluga ehitiste planeerimiseks ja ehitustegevuse järelevalveks vajalikest parameetritest, mille kohta oodatakse konsortsiumi hinnanguid kaugseire kasutusvõimaluste kohta.

Riist- ja tarkvara soetamist ilma mingi uuendusliku aspektita ei lubata. Kogu projekt peab olema TA projekt. LÜd ei täpsustata, muidu tuleks korraldada uus konkurss.

Parameetrid: kõrgus, laius, pikkus, siduda teiste andmetega (piirangud, LK alad, pinnase omadused jne), võiks anda ka tulevikuvisiooni, kulutõhusus on kriteerium, kuid tuleb arvestada, et tehnoloogia võib odavamaks minna tulevikus.

13. Kas fookus ainult ebaseaduslikel ehitusel või kogu ehitustegevus? Materjali ladustamine jne? Kas võiks olla laiem?

Ehitustegevuse eristamine teistest tegevustest on LÜs sees. Mõõtmed väikesed, satelliitseire on liiga väikse lahutusvõimega, et detaile jälgida.

Pakkumusse kirjutab pakkuja oma nägemuse, mida on võimalik ja vajalik teha. Kõiki lahendamata probleeme selle projekti raames ei saa teha.

Ebaseaduslikud ehitised: satelliitseire kaudu saab esialgse info kätte, täpsem info tuleb teha lennukilt pildistamisega. Nt maardlate seire igal kevadel ja sügisel, 2 korda aastas seire. Tasuks sisse kirjutada keskmaa kaugseire ehitustegevuse kontrolliks. Lennatakse nagunii, sealt saaks kontrollida ka ehitisi. Tallinna pildid on iga aasta kohta olemas. Maa-amet pakub lisainfot ehitiste kohta.

Metoodika arendamine keskne, andmeid juba korjatakse, lende tehakse.

Nädala jooksul saadavad ministeeriumid lisainfo, mis pannakse ETAgi kodulehele üles.

Inglisekeelne tõlge: tähtaeg 30. august. Saadame laiali 3. september.

Ajakava: 3. oktoober esitamise tähtaeg.

KAURi jaoks on esimesed prioriteedid kaks teemat: üleujutused ja tuleoht; soode niiskus võiks pakkumuses olla hilisemas tööfaasis. Üleujutuste metoodika oleks soovitatav välja töötatud saada 6 kuu jooksul. Tuleohukaart – operatiivsus ja metoodika oluline, esmased tulemused (testlahendused)võiks valmis saada 12 kuu jooksul.

RITA protsess, töö algus: oktoobri algus pakkumuste esitamine, 2 nädalat hindajate leidmine, taustakontroll huvide konflikti kindlaks tegemiseks, välishindajate leidmine; kuu aega hindamine; 2 nädalat eelotsuseks (kui mitu taotlejat, siis neil protestimise võimalus), otsus tehakse novembri lõpuks. Leping sõlmitakse kuu aja jooksul, detsembris, enne ei saa finantsallikaid avada. Jaanuari alguses projekt käivitub. Kevadeks metoodika valmis saada ei tundu realistlik.

14. LÜs on välja toodud soovituslikud töö etapid. Pakkumuse esitamisel tuleb olla realistlik, kõike tegevusi ei saa üheaegselt läbi viia, osad tegevused võib jätta hilisemasse faasi.

Projekti kestel produtseeritakse terve rida vahetulemusi, nt on vaja usaldusväärset sademekaarti, see peab piisavalt varakult valmis saama ja selleks tuleb ressurss ette näha. Kõigepealt luua sademekaart, siis saab edasi minna.

Tulemusi antakse üle toorikutena, mida tuleb veel täiendada. Kevadel 2018 võib mingit metoodikat kasutada, aga 2019 täiendatakse seda jooksvalt ja testitakse uuesti. Vahetulemused, vaheversioonid tehakse valmis, hiljem nende täiendamine. Järk-järguline töö.

IT lahendused: IT väljundeid pole LÜs kirjeldatud, projekt on pigem metoodikate välja töötamiseks, mis sisaldavad ka erinevaid prototüüpe. Eesmärgiks on ka andmekogude koos tööle panek. Projekt ei peaks jääma vaid metoodika põhiseks, vaid võimaldama reaalsete lahenduste loomist. Valmima peaks ka koherentne kava, kuidas ministeeriumid ja allasutused saaks kaugseiret arendada riigi ees seivate probleemide lahendamisel ning võimaldaks pikaajalist strateegilist planeerimist.